CELEX: 62008TN0156
Language: el
Date: 2008-04-24 00:00:00
Title: Υπόθεση T-156/08 P: Αίτηση αναιρέσεως που ασκήθηκε στις 24 Απριλίου 2008 από τον R κατά της διατάξεως που εξέδωσε στις 19 Φεβρουαρίου 2008 το Δικαστήριο Δημόσιας Διοίκησης στην υπόθεση F-49/07, R κατά Επιτροπής

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/39
            
         Αίτηση αναιρέσεως που ασκήθηκε στις 24 Απριλίου 2008 από τον R κατά της διατάξεως που εξέδωσε στις 19 Φεβρουαρίου 2008 το Δικαστήριο Δημόσιας Διοίκησης στην υπόθεση F-49/07, R κατά Επιτροπής
   (Υπόθεση T-156/08 P)
   (2008/C 171/75)
   Γλώσσα διαδικασίας: η γαλλική
   Διάδικοι
   
      Αναιρεσείων: R (Bρυξέλλες, Βέλγιο) (εκπρόσωπος: Y. Minatchy, δικηγόρος)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να ακυρώσει τη διάταξη που εξέδωσε το Δικαστήριο Δημόσιας Διοίκησης της Ευρωπαϊκής Ένωσης στις 19 Φεβρουαρίου 2008 στην υπόθεση F-49/07·
            
         
               —
            
            
               να δεχθεί τα αιτήματα ακυρώσεως και αποζημιώσεως που προέβαλε πρωτοδίκως ο αναιρεσείων·
            
         
               —
            
            
               να καταδικάσει την Επιτροπή στο σύνολο των δικαστικών εξόδων.
            
         Ισχυρισμοί και κύρια επιχειρήματα
   Με την υπό κρίση αίτηση αναιρέσεως, ο αναιρεσείων ζητεί την ακύρωση της διατάξεως του Δικαστηρίου Δημόσιας Διοίκησης με την οποία απορρίφθηκε ως απαράδεκτη η προσφυγή με την οποία είχε ζητήσει, αφενός, να ακυρωθεί ολόκληρη η περίοδος δοκιμαστικής υπηρεσίας του, καθώς και όλες οι σχετικές με αυτή πράξεις, περιλαμβανομένης της εκθέσεως για το πέρας της περιόδου δοκιμαστικής υπηρεσίας, και, αφετέρου, να του καταβληθεί αποζημίωση προς αποκατάσταση της ζημίας που ισχυρίζεται ότι υπέστη.
   Προς στήριξη της αιτήσεώς του αναιρέσεως, ο αναιρεσείων επικαλείται, αφενός, προσβολή των δικαιωμάτων του άμυνας, στο μέτρο που το Δικαστήριο Δημόσιας Διοίκησης δεν έλαβε υπόψη ορισμένα στοιχεία και έγγραφα που παρέσχε ο αναιρεσείων, και, αφετέρου, εσφαλμένη ερμηνεία του Κανονισμού Διαδικασίας του Δικαστηρίου Δημόσιας Διοίκησης και του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων. Ο αναιρεσείων επικαλείται επίσης πρόδηλα σφάλματα εκτιμήσεως των πραγματικών περιστατικών.